Diari Oficial de la Generalitat Valenciana


Sumari del DOGV 8761, del 13-03-2020 (2020/2544)

RESOLUCIÓ de 13 de març de 2020, de la Conselleria d'Innovació, Universitats, Ciència i Societat Digital, per la qual es desenvolupa per a l'àmbit universitari i d'ensenyaments artístics superiors la Resolució de 12 de març, de la Conselleria de Sanitat Universal i Salut Pública, de suspensió temporal de l'activitat educativa i formativa presencial en tots els centres, etapes, cicles, graus, cursos i nivells d'ensenyament de la Comunitat Valenciana, com a conseqüència de la situació i evolució del coronavirus (Covid-19).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2020/03/13/(3)/dof/vci/html**

### Dades del document

Número de DOGV
:   8761

Data del DOGV
:   13-03-2020

Secció del DOGV
:   I. DISPOSICIONS GENERALS

Número del document
:   2020/2544


Data del document
:   13-03-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * política sanitària
    * malaltia infecciosa
    * legislació
    * estat d'emergència
    * política educativa
    * salut pública

RESOLUCIÓ de 13 de març de 2020, de la Conselleria d'Innovació, Universitats, Ciència i Societat Digital, per la qual es desenvolupa per a l'àmbit universitari i d'ensenyaments artístics superiors la Resolució de 12 de març, de la Conselleria de Sanitat Universal i Salut Pública, de suspensió temporal de l'activitat educativa i formativa presencial en tots els centres, etapes, cicles, graus, cursos i nivells d'ensenyament de la Comunitat Valenciana, com a conseqüència de la situació i evolució del coronavirus (Covid-19). [2020/2544]  
  
La Resolució de 12 de març, de la Conselleria de Sanitat Universal i Salut Pública, ha determinat la suspensió temporal, a partir del 16 de març, de l'activitat educativa i formativa presencial en tots els centres, etapes, cicles, graus, cursos i nivells d'ensenyament de la Comunitat Valenciana, com a conseqüència de la situació i evolució del coronavirus (Covid-19).  
Davant d'aquesta situació i a fi que aquesta suspensió temporal de l'activitat educativa i formativa presencial tinga el menor impacte possible en el desenvolupament de la programació dels ensenyaments universitaris i d'educació superior, d'acord amb l'article 18 de la Llei 4/2007, de 9 de febrer, de coordinació del Sistema Universitari Valencià i fent ús de les atribucions previstes en l'article 4 del Reglament orgànic i funcional de la Conselleria d'Innovació, Universitats, Ciència i Societat Digital aprovat mitjançant el Decret 243/2019, de 25 d'octubre, del Consell (DOGV núm. 8671 de 6/11/2019), resolc:  
  
  
Primer  
En el marc de l'autonomia universitària reconeguda en l'article 2 de la Llei orgànica 6/2001, de 21 de desembre, d'Universitats, seran els responsables dels centres, departaments i instituts universitaris, seguint els criteris o instruccions dels màxims òrgans de govern de les universitats, els qui determinen l'assistència del personal docent, no docent i d'administració i serveis, així com qualsevol altre que preste serveis en aquests mateixos centres. Aquests mateixos òrgans podran determinar els sistemes de treball a distància o semipresencial que contribuïsquen a fer que la suspensió temporal de l'activitat educativa i formativa presencial, determinada per la Resolució de 12 de març, de la Conselleria de Sanitat Universal i Salut Pública, tinga el menor impacte possible en el desenvolupament de la programació dels ensenyaments universitaris i d'educació superior.  
  
Segon  
Els responsables dels centres, departaments i instituts universitaris coordinaran amb les estructures existents en cada universitat, en matèria de tecnologies de la informació, les formes d'interacció que es consideren més adequades amb els estudiants.   
  
Tercer  
El personal docent, no docent, d'administració i serveis, així com qualsevol altre que preste serveis en els centres dependents de l'Institut Superior d'Ensenyaments Artístics de la Comunitat Valenciana (ISEACV) assistiran, amb caràcter general, als centres educatius. No obstant això, la direcció de cada centre podrà promoure sistemes de treball a distància o semipresencial, així com les formes d'interacció que es consideren més adequades amb els estudiants, per a garantir el menor impacte possible en el desenvolupament de la programació dels seus ensenyaments, com a conseqüència de la suspensió temporal de l'activitat educativa i formativa presencial, determinada per la citada Resolució de 12 de març, de la Conselleria de Sanitat Universal i Salut Pública.  
  
  
Aquesta resolució posa fi a la via administrativa i s'hi pot interposar un recurs contenciós administratiu, en el termini de dos mesos, comptats des de l'endemà del dia de notificació, davant els jutjats contenciosos administratius, d'acord amb el que estableixen els articles 8.6.2 i 46.1 de la Llei 29/1998 de 13 de juliol reguladora de la jurisdicció contenciosa administrativa, o recurs potestatiu de reposició davant el mateix òrgan que la va dictar, en el termini d'un mes comptat en els termes indicats, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tot això sense perjudici que puga interposar-s'hi qualsevol altre recurs dels previstos en la legislació.  
  
  
València, 13 de març de 2020.- La consellera d'Innovació, Universitats, Ciència i Societat Digital: Carolina Pascual Villalobos.


Còpia Permalink ELI